Silva Gunbardhi

Silva Gunbardhi njihet si një këngëtare e disa rrymave muzikore dhe fituese e disa çmimeve. Ajo mban rekordin e këngës më të klikuar në YouTube, në një kanal muzikor shqiptar, këngës “Të ka lali shpirt”.

 Sinopsi 
Silva Gunbardhi lindi në Vlorë dhe atje kaloi fëmijërinë. Pasioni për këndimin kishte nisur herët, por për publikun u prezantua në vitin 2001. Pjesëmarrja në Festivalin e Këngës në RTSH, në duetin me Kozma Dushin e bëri fillimisht të njohur. Sot vazhdon të sjellë këngë të reja, vetëm ose në bashkëpunim dhe kënga e saj më e njohur është “Të ka lali shpirt”. 

Silva është e martuar me reperin Dafi Derti dhe janë prindër të një djali të quajtur Dalvi, i ardhur në jetë me 04/07/2015. 

 Fëmijëria dhe studimet 
Silva lindi në Vlorë ku kaloi edhe fëmijërinë e saj në lagjen “Partizani”. Pasioni për muzikën ka lindur bashkë me të dhe ka kënduar që kur ishte në kopsht. Për herë të parë u ngjit në skenë tek festivali i fëmijëve me këngën “Dy motrat”.  

Në të dyja herët që ka marrë pjesë në festivalet e fëmijëve ka dalë me çmime. Në të parin me çmimin e tretë dhe në të dytin me çmimin e dytë.  

Ajo ka përfunduar dy universitete. Fillimisht studioi për mësuesi dhe më pas për drejtësi. Kur jetonte ende në Vlorë punoi në Teatrin “Petro Marko”, më pas u shpërngul në Tiranë për të vazhduar karrierën në muzikë.

 Karriera muzikore 
Dalja e parë përpara publikut të gjerë ishte në festival me këngën “Grise natën”, në duet me Aurel Thëllimin. Në Festivalin e Këngës në RTSH, në vitin 2001, këndoi në duet me Kozma Dushin me këngën “Gënje por thuaj të dua”. Silva numëron disa videoklipe, ku i pari klip ishte “Plaku-Plaka”.  

Silva këndon Pop dhe Folk e midis tyre nuk veçon asnjërën, megjithëse karrierën e nisi me muzikën Pop. 

Ajo njihet edhe si tekstshkruese dhe i pari që shkroi ishte “I ndjej fjalët e hënës”, muzikën e të cilit e kompozoi po vetë dhe me të mori pjesë në festivalin “Këngët e Stinës”. Ajo ka njohuri edhe në violinë. 

 Kompeticionet dhe çmimet 
Në karrierën e saj, Silva, numëron shumë bashkëpunime muzikore, dy albume dhe disa çmime. Abumi i parë “Plaku plaka” doli në vitin 2004 dhe i dyti “Trak e Truk” në vitin 2006. 

VitiKompeticioniKengaÇmimi2013Zhurma Show AwardsTë ka lali shpirt (feat. Mandi Nishtulla & Dafi Derti)Best Song2013Zhurma Show AwardsTë ka lali shpirt (feat. Mandi Nishtulla & Dafi Derti)Çmimi i Internetit 2009Netët e Klipit shqiptarhttps://en.wikipedia.org/wiki/Netet_e_Klipit_Shqiptar Të ka lali shpirt (feat. Mandi Nishtulla & Dafi Derti)Best Performace2009Kënga MagjikeSilva Gunbardhi feat. Kelly - Pyet zemrënBest Interpretation2008Kënga MagjikeSilva Gunbardhi - Te doja shumëBest Balade 2005Poli FestÇmimi i Tretë2003Maratona e Këngës PopulloreÇmimi i Dytë 2001Festivali i madh RTSHSilva Gunbardhi & Kozma Dushi - Gënje! Por thuaj të duaÇmimi i Tretë

 Pasionet, inspirimet dhe filantropia  
Ajo ka pasion pikturën. Të bërit shopping dhe përse jo punët në bujqësi janë të tjera pasione të artistes. 

Kohën e ka gjetur edhe për bamirësi. E ndjeshme ka qenë sidomos në rastin e fëmijëve me probleme shëndetësore. Ka dhuruar rroba, veshëmbathje dhe vlera monetare të konsiderueshme. Rasti më i fundit është ai i mbulimit të shpenzimeve për ndërhyrjen në sy të një djali 3-vjeçar. 

Jeta personale
Silva është e martuar me reperin Dafi Derti.  Ata u njohën dhe u martuan në vitin 2013, dhe prej vitit 2015 janë prindër të një djali të quajtur Dalvi. 

Silva dhe Dafi kanë sjellë disa projekte muzikore me videoklipe së bashku.

 Diskografia 
 Albumet 
 2006: Trake truke
 2005: Plaku, Plaka

 Kengët/Single 
25 Tetor 2018: Kolazh dasme (feat Irini Qirjako)
22 Qershorë: Hajde Shqipe (feat Dafi)
11 Maj 2018: Fati
12 Janar 2018: Marak (feat Defri)
21 Korrik 2017: I Love You (feat. Dafi Derti) 
 17 Korrik 2017: Kolazh Dasme
 2017: Digje Zemrën
 2017: Lalushe (feat. Defri)
 2016: Ding Dong
 2016: Bebeğim (feat. Serkan Kaya & Dafi Derti) 
 2014: Lule bardhë
 2014: Kunatat
 2014: Tequila (feat. Dafi Derti)
 2014: Uromë baba
 2014: Unaza
 2014: Dije se të dua (feat. Nik-T)
 2013: Rritu vajzë
 2013: Vdeksha unë për syrin tënd
 2013: Lemza
 2012: Nënë e bijë (feat. Paro)
 2013: Të ka lali shpirt (feat. Mandi Nishtulla & Dafi Derti)
 2012: Djemtë e Vlorës
 2010: Trak e truk
 2010: Plaku, plaka
 2009: Pyet zemrën (feat. Kelly)
 2008: Të doja shumë
 2007: Je ti
 2006: Dua të jem
 2001: Gënje! Por thuaj të dua (& Kozma Dushi)

 Lidhje të jashtme 
 Profili zyrtare në Instagram: Silva Gunbardhi
 Faqja zyrtare në Facebook: Silva Gunbardhi
 Kanali i publikimeve zyrtare në YouTube: ArkivaShqip

 Referime 

Kategoria:Lindje 1981
Kategoria:Njerëz që jetojnë
Kategoria:Njerëz nga Vlora
Kategoria:Këngëtare shqiptare
Kategoria:Pop muzikantë
Kategoria:Folklor shqiptar